NORMA HISTORIC PRJESENTIS. 11 



Canones, sed tamen mobiles, sive axiomata incho- 

 ata, quae nobis inquirentibus, non pronunciantibus, se 

 offerunt, praascribimus et constituimus. Utiles enim 

 sunt, si non prorsus veri. 



Utilitatis humanse nunquam obliti (licet lux ipsa 

 dignior sit iis, quae a luce monstrantur) vellicationes 

 de practica, attentioni et memoriae hominum subjici- 

 mus ; cum nobis constet talem et tarn infelicem esse 

 hominum stuporem, ut quandoque res ante pedes 

 positas, nisi moniti, non videant, sed praetereant. 



Opera et res impossibiles, aut saltern adhuc non 

 inventas, quae sub singulis titulis cadunt, proponimus; 

 atque una ea, quaa jam inventa sunt et in hominum 

 potestate, atque impossibilibus illis, et non inventis, 

 sunt proxima et maxime cognata, subjungimus ; ut 

 simul et industria humana excitetur, atque animi 

 addantur. 



Patet ex antedictis, Historian! praasentem, non 

 tantum tertiae partis Instaurationis vices supplere, sed 

 praeparationem esse non contemnendam ad quartam, 

 propter titulos ex Abecedario, et topica ; et ad sex- 

 tam, propter observationes majores, commentationes, 

 et canones. 



